
Formáli. 


Eins og maðurinn — í hvaða stöðu, sem guð 
hefur sett hann hjer á jörðu — getur ekki leyst 
ætlunarverk sitt vel af hendi, sjálfum sjer og öðr- 
um til nota, nema því að eins að hann hafi afl- 
að sjer þekkingar á störfum sínum, þannig er því 


einnig varið með jarðyrkju og aldingarðaræktun. 


Fyrsta þekking, sem í þessu efni er ómissandi, er 
sú, að kynna sjer eðli jarðarinnar og þau áhrif 
sem náttúran hefur á hana til þess að leiða fram 
grös, jurtir og aldini. Að jeg hefi ekki leitast við að 
gagna löndum mínum í þessu efni fyr enn nú á 
tólftu stundunni kemur einkum til af því, að jeg 
fann mig miður færan til þess á meðan jeg var 
yngri og óreyndari. Með þessum fáu línum mín- 
um um garðyrkju er aðaltilgangur minn sá, að 


r. leiðbeina þeim bræðrum mínum, sem með öllu 


eru ófróðir í þessu efni, og fáanlegir væru til 
þess að gjöra tilraun til jarðeplaræktunar, en hina, 
sem mjer vita betur, er jeg ekki að fræða, því 


jeg veit og kannast við að þessi lasburða tilraum 
1* 


mín hefur allmarga anmarka fáfræginnar. Jeg 
vona þó samt að sjerhver sá, sem með Öllu er 
óvanur garðyrkju eða jarðeplarækt og fara vill 
að ráðum mínum og dæmi í þessu efni, beri úr 
bítum sömu not og jeg eða betri; þess vegna 
bið jeg góðfúsa lesendur að virða vel einlægan 
vilja minn, þó að verkinu — eins og nú er um 
rætt — sje í mörgu ábóta vant. 


á 


í. grein. 
Inngangur. 


Kóur er það fullkunnugt, kæru landar! að tveir 
eru helztu bjargræðisvegir okkar Íslendinga: fjár- 
ræktin og fiskiaflinn, en hinn þriðja geymir fóst= 
urjörð vor í skauti sínu mikilstil of víða ónotað- 
an. Ekki er jeg sá ofurhugi eða heimskingi að 
jeg búist við að geta hrundið því í lag, sem á- 
bótavant er í þessu efni, og aðrir landar vorir, 
ættjörðu sinni velviljaðir og miklu fremri mjer, 
hafa sett fyrir sjónir bæði með eptirdæmi sínu 
og ritgjörðum. En af því þessu hefur verið gef- 
inn svo lítill gaumur hingað til, þá er það ákaf= 
ur vilji minn að leitast við að vekja athygli bræðra 
minna að svo mikilvægu málefni. 

það er hörmulegt að hugsa til þess, hversu 
margir og miklir hagkvæmustu reitir til jarðepla- 
ræktunar enn þá liggja ónotaðir á landi voru, sem 
þó mundu verða landbúnaði vorum til mikilla hags- 
munai, ef þeir væru teknir til dyggilegrar rækt= 
unar og umhirðingar. það er vert að setja á sig 
dugnað Akureyrarbúa í þessu efni, sem að und= 

anförnu hafa aflað nokkur hundruð tunnur jarð- 
epla, og hitt um leið, hvernig afstaða reits þess 
er, sem þeir hafa orðið að nota: það er snar- 
brött brekka á móti austri fyrir ofan bæinn, og 
hefur ekkert skjól fyrir norðannæðingum og haf- 
golum, sem þó er öllum garðaldinum ónotalegt og 
meinlegt. þar að auk er reitur þessi víða stór- 
grýttur með steinmöl innan um gráan sandleir. 
Þessar tvær jarðtegundir eiga að vísu-vel við jarð- 
epli, en hina þriðju vantar, matjurtajörðina — svart- 
moldina —, því sú er ætlan mín að brekkan hafi 
víða hvar borið lítið eða ekkert gras; af þessu 
má geta nærri hvað mikið hafi verið haft fyrir 
ræktun reits þessa til jarðepla, og! spyr jeg því 
á þessa leið: ættu nú ekki bændur vorir hægra 
„með víða hvar á bæjum upp til sveita og við sjó, 
að byggja sjer jarðeplagarða, þar sem afstaðan 
fæst í skjóli fyrir norðan átt og jarótegundirnar 
eru allar til í garðstæðinu — svartmold, leir og sand- 
ur — og líka á mörgum bæjum mikil gnægð af 
gömlum öskuhaugum? 

Jeg veit af eigim reynslu að gamlir öskuhaug- 
ar eru góður áburður til jarðepla-ræktunar, einkum 
þar sem ekki er mjög hálent, eða garóstæði of 
þurrt. Jeg vil ekki fá mjer til orða um öskuhauga 
í þeim sveitum þar sem hrísi ásamt öðrum eldi- 
viði og kolaviðar afkvisti er brennt, sem hefir í 
sjer mikið af lútarsalti — alkali—, er eflir frjóf- 

serni jarðarinnar ágætlega. Jeg ætla nú til reynslu 
að rita hjer dálítið sögubrot um lítilvæga viðburði 
sjálfs míns við jarðepla-ræktun, ef verða mætti að 
einhver viðlíka á vegi staddur eins og jeg var áð= 
ur, vildi gefa því auga við tilraunir sínar. 

Árið 1807 kom skip á Akureyri frá Vestur- 
álfu með hveiti, hrísgrjón og lítið eitt af jarðepl- 
um. þar átti þá heima framkvæmdarmaðurinn 
H. V. Lever, sem nú er andaður. Keypti hann 
þá jarðepli af skipsráðendum og setti niður um sum- 
arið hálfa skeppu í hinni ytri brekku búðargils- 
ins, þar gem hann seinna græddi út eplagarð sinn. 
Um haustið minnir mig að hann fengi sextánfald- 
an ávöxt eða tunnu jarðepla, þó jeg fullyrði það 
ekki; hið annað sumar setti hann enn þá niður 
jarðepli og fjekk þá svo mikið, aðhann gat hjálp- 


-að þeim, er þess óskuðu um útsáóðsepli. Um þess- 
„ar mundir samdi hann stutt, en þó greinilegt rit 
um jarðepla-ræktun. Litlu síðar byggði auðnu= 


maðurinn herra H. E. Thorlacius á Miklagarði 
eplagarða, og gáfust þeir vel, enda :er þar hin 
fegursta afstaða til jarðepla- ræktunar, sem jeg 
hefi sjeð um æfi mína. Faðir minn bjó þá að 
Hvassafelli, og hófum við feðgar þá um sama 
leyti jarðepla-rækt, er heppnaðist að því skapi, 
sem garðsrúmið var stórt, eins og í Miklagarði; 
varð mjer skjótt iðja sú svo unaðarsöm, að jeg 
var við hana, eptir því sem menn segja, vakinn 

og sofinn á sumardaginn, og stundaði hana fyrir 
föður minn í nokkur ár, þangað tiljeg gipti mig, 
og hóf búskap á Hvassafelli um eins árs tíma 
og flutti þaðan að Gröf í Kaupangssveit. Um þá 
jörðu hugsaði jeg lítið að öðru leyti, enn því, sem 
jeg hafði áður á ferð aðgætt, að þar væri hagan- 
leg afstaða til jarðepla-ræktunar ; það leið held- 
ur ei á löngu eptir það jeg var seztur að í Gröf, 
áður enn jeg stakk þar upp, fyrir víst, þrem sinn- 
um dálítinn reit, ræktaði hann með áburði og setti 
niður í hann jarðepli; fjekk jeg þá utn haustið 
eina tunnu jarðepla, en reiturinn var á að gizka 
sextán ferskeyttir faðmar á stærð. Vorið eptir 
byggði jeg þar jarðeplagarð hjer um bil hundrað 
og fimmtíu ferskeytta faðma á stærð. Ógjörla 
man jeg ávöxt þann, sem jeg fjekk það árið. 
Fyrst flutti jeg í garðinn nokkuð af gamalli hesta- 
mykju, sem skjótt þraut. Jörðin Gröf var kom- 
in í niðurníðslu, þegar jeg flutti þangað og sá jeg 
því bráðum að jeg mætti ekki missa af áburði 
frá túninu; enda komst jeg fljótt að raun um það, 
sem öðrum, er þekkja Kaupangssveit, er fullkunn- 
ugt: að þar er arðsamara að eiga kýr með sæmi- 
legri viðgjörð, enn sauðfjenað. Hvað átti jeg nú 
til bragðs að taka, er jeg vildi bæði eiga kúa- 
mjólk og jarðepli? Fram á hlaðvarpa stóð gam- 
all öskuhaugur, er að líkindum hefur borizt í ým- 
islegt bæjarsorp og þvottakorgur. Jeg rjeði 

það af að nota haug þennan í garðinn, og flutti 
þó ekki meira af honum í garðinn, enn jeg hafði 
vanizt af öðrum áburði, og fjekk um haustið níu 
til tíu tunnur jarðepla; liðu nú þannig tvö eða 
þrjú ár, að jeg aflaði af jarðeplum stundum minna; 
því eitt árið fjekk jeg ekki meira enn tvær tunn- 
ur, þareð þá var sumar kalt, en frostin áhrifa 
meiri, þegar svo fellur í Kaupangssveit, enn fram 
undir fjöllum í Eyjafirði þar sem jeg áður stund- 
aði garðyrkjuna og þess vegna var þar minni 
misfellum háð; samt sem áður lagði jeg ekki árar 
í bát, heldur stækkaði jeg garð minn um helm- 
img, svo hann varð að innan-máli þrjú hundruð 
ferhyrndir faðmar og fjekk jeg líka eptir það yfir 
og undir tuttugu tunnur. Á sama tímabili byggði 
jeg tvo minni garða, og varð þá fífill minn feg- 
urstur, því eptir það gafst mjer líka ágætasta 
sumarveðrátta, og fjekk jeg úr þeim um haustið 
tuttugu og níu tunnur. Öskuhaugur sá, sem áð- 
ur er um getið varð mjer með litlum viðauka 
nægur áburður í garðana þau árin, sen jeg bió 
í Gröf; en það er líka öllum auðskilið, sem bera 
skynbragð ájarðepla-rækt, að jarðeplin hefðu ekki 
getað þróazt þannig ár eptir ár utan túns í sandi 
og steinmöl áburðarlaust. 

Eptir 9 ára dvöl í Gröf flutti jeg að Fjósa- 
tungu í Fnjóskadal. Bágu árin, sem þá komu 
og ýmislegt andstreymi, sem þessu lífi er stund- 

um samfara bægðu mjer frá að gjöra nokkra til- 
raun með jarðyrkjuna, og þar að auki ofríki kuld- 
ans, sem hjer í dal er miklu meira enn í Eyja- 
firði. Þannig liðu nú fjórtán ár frá því jeg fór 
frá Gröf; en árið 1849 girti jeg fyrst um reit, 
sem var hjer um bil fjörutíu og átta ferskeyttir 
faðmar og sáði í hann um sumarið kálfræi, því 
jarðepli skorti mig, enda varð jeg seint fyrir með 
garðhleðsluna. þessi tilraun mín varð og að engu, 
því bæði var vorið kalt og sumarið þurkasamt, 
en jarðvegurinn hálendur og sendinn. Árið eptir 
1850 setti jeg jarðepli niður í garðinn, og varð 
þá eptirtekjan tvær tunnur. Árið 1851 var sum- 
ar hið hagfeldasta til jarðepla-ræktunar fram í 
ágústmánuð; hafði þá eplagrasið fengið bezta 
þroska, en þá kom svo mikið áfelli af snjó í Fnjóska- 
dal, að jarðepla-grasið bældist flatt í garðinum; 
snjóinn tók bráðum upp, því góðviðri komu á ept- 
ir fram á haust. Sökum þessa áfellis haggað- 
ist mjög von mín um vöxt jarðeplanna þetta 
sumar; þó rjeðist jeg í að reyna til að rjetta við 
grasið og hreykja upp með því sem vandlegast; 
en fyrir það að góðviðri komu á eptir fór gras- 
ið að skjóta út smágreinum og blöðum svo að 
undifvöxturinn varð um haustið hálf önnur tunna. 
Tilraunir nágranna minna hjerna í dalnum með 
jarðepla-rækt urðu að engu þetta sumar. Árið 
1852 stækkaði jeg garð minn um þriðjung, og var 

þá sumar, að því er jeg man, hið arósamasta til 
jarðepla-vaxtar, því ágóðinn varð um haustið átta 
tunnur, en hálfu minni 1853. Árið eptir 1854 færði 
jeg sáðreit minn út, svo að hann er nú hundr- 
að og tuttugu ferskeyttir faðmar og fjekk jeg því 
úr honum liðugar tíu tunnur; útsáóðseplin voru 
þrjár skeppur, og ágóði þessi var þannig orðinn 
meiri hjá mjer enn meðal vöxtur í Gröf. 

Af þessu má ráða að hjer í Suður - þing- 
eyjarsýslu geta jarðepli þróast í góðum árum eins 
og í Eyjafjarðarýslu, þó það verði sjálfsagt stop- 
ulla í hörðum árum, því áhrif frostanna eru þar 
langtum meiri enn í Eyjafiarðarsýslu. 

þessa athugasemd vil jeg gefa fjelagsbræðr- 
um mínum í Þingeyjarsýslu, af því garðyrkja þeirra 
er enn þá harla ófullkominn og víðast alls eng- 
in, begar frá er tekin Svalbarðsströnd.  Garð- 
yrkjan getur ekki orðið í góðu lagi nema með 
töluverðri kunnáttu, eptirlöngun og kostgæfni: því 
eins og skepnurnar undir manna höndum þurfa 
nákvæma hirðingu eptir fjölbreyttu ásigkomulagi 
þeirra og viðurværi, þannig er því einnig varið 
með garðaldinin. 

Jeg hefi t. a. m. sjeð sumstaðar eplagrasið 
komið í góðan vöxt, en þó ljósgrænan arfa yfir- 
gnæfa, sem sýnir einbert athugaleysi og vanrækt, 
og hitt um leið að hvorki er guði nje náttúrunni 
að kenna um uppskeru brestinn. þegar jeg hugsa 

um þetta efni, vaknar hjá mjer óþægilegur grun- 
ur um það, að annað hvort sjeu ritgjörðirnar um 
jarðepla-rækt of fáum í höndum, eður þeim sje 
of lítill gaumur gefinn og er þó bæði í Gesti 
Vestfirðingi og Norðra vikið á hana. Jeg vil því 
láta hjer í ljósi {fáeinar athugasemdir um jarðepla- 
rækt, meðan einhver sá, er mjer kann betur, býr 
sig undir að gefa út nýja ritgjörð um hana. 


2. grein. 
Um jörðina. 

Hinar merkustu aðaltegundir jarðarinnar, sem 
hæfilegastar eru til þess að framleiða grös, ávexti 
og aldini eru: svartmold, leir og sandur. Hin 
helzta af aðaltegundum þessum er svartmoldin, 
„og er hún alstaðar meir eða minna í efsta lagi jarð- 
ar, þar sem ofurefli náttúrunnar og umrót eptir 
fjallskriður, vatnagang og annað þess konar ekki 
hefur fært það úr lagi. Hún hefur í sjer mest 
frjófgunarefni af allri jörð — fitu og lútarsalti — 
og þekkist af því frá annari jörð, að hún er mjúk 
átektum, ljett og laus í sjer; hún verður ekki 
skorin í þunnar flögur eða skífur eins og mór 
eða svörður, en er þó nokkuð samanloðandi ef 
hún er kreist með hendinni; í hitadögg á sumr- 
um gefur hún af sjer þægan ilm, og þar sem 
hún er grafin upp kemst hún ekki í þá sömu gröf, 
sem hún var tekin úr. Í svartmoldinni tingast og 

frjófgast alls konar trje, grös, ávextir, jurtir og 
aldini með hæfilegri samblandan af leir og sandi, 
og því finnst líka sama efni í öllum þeim jarðar- 
gróða, sem nú var talinn. — Utanum allar rætur, 
sem Í jörðunni liggja er þunn himna. Ræturfnar 
eru fullar af smámunnum eða holum, ekki ólík- 
um svitaholum á mönnum og dýrum, og eru þær 
mestar í þeim smá öngum, sem hvíslast út frá 
höfnðrótinni og veita henni þau rjettu frjófg- 
unarefni; en það er hitinn og stælingarafl lopts- 
ins, sem hefur áhrif á þau, einkum lútarsaltið, 
og gjörir það að verkum að það er á sífeldu iði 
og umrennsli; kuldi, súr og ýmsar málmtegund- 
ir, sem eru kaldrar náttúru og draga sig saman 
í deiglendri jörðu, þjetta þar á móti jarðveginn 
og kipra svo saman rætur jurta og grasa og nær- 
ingar holur þeirra, að hið frjófganda efni ekki 
fær unnið verk sitt; af því hinu sama kemur það, 
að mýrar eru hvarvetna ófrjófsamar, þar sem 
vatn hefur stöðugt viðnám. Af þessu er autsætt 
hve illa þessi jörð á við jarðepla rækt, sem heimt“ 
ar hálent, þurrt og steinsendið jarðlag. 


3. grein, 
Um jarðepla garóstæði. 
það fer betur þar sem því verður komið vit, 


ef þörf gjörist, þegar jarðepla garðstæði er tek- 
ið upp, sem er Ósljett, að pæla og moka mold- 

ina úr hæðum garðsins í dældirnar; það er ei að 
eins fegurra ásýndar, heldur varnar það skemmd- 
um af veðri. Dauðu moldina undir því, sem burt 
var mokað úr mishæðum garðsins þarf að bæta 
með nægum áburði, því hún hefur lítið eða ekk- 
ert frjófgunar efni í sjer, einkum þegar mishæð- 
in er há og djúpt þarf. að moka tilað jafna garð- 
stæðið. Matjurta-moldin, er æfinlega bezt; í og 
undir grastorfunni er því einnig þörfá, sje gras- 
lagið innan garðs haft í garðhleðsluna, að skera 
sem mest má úr hnausalaginu og láta þá mold 
falla í garðstæðið. Jeg hefi reynt það sjálfur að 
jarðeplin vaxa í óræktaðri jörð utan túns betur 
enn í feitri jörð heima við bæi, jafnvel þótt af- 
staðan sje hálend og þurr, því í feitri jörðu leggst 
vöxturinn meira í grasið enn eplin; en þá jörð 
má að líkindum megra með því að flytja í hana 
steinmöl og ösku þá, sem ekki hefur í sjer mik- 
ið frjófgunar efni. Þeim er taka upp nýlenda til 
garðyrkju er það mikils umvarðandi, sje garð- 
stæðið votlent, að veita öllu vatni burt, sem við- 
nám getur haft þar, bæði með skurðum utan garðs 
og ræsum Í gegnum garðinn þar sem bezt fer, 
því að súrinn í deiglendri jörð aptrar hinu fljót- 
anda og frjófganda efni hennar — jeg á við lút- 
arsaltið — ásamt lopti og hlýindum frá því að 
geta unnið á jörðina aldinum og jurtum til ting- 
unar og þroska. það er óyggjandi, að mikið mætti 

bæta deiglent garðstæði með því, þar sem föng 
eru á, að flytja þangað stórgerða steinmöl og 
sand, sem ágætlega losar jarðveginn, og við þess 
konar jörð mun askan eiga til áburðar. 


4. grein. 


Hvernig stinga skuli upp eplagarða, setja nið- 
ur Í þá og fleira. 

Verði því ekki viðkomið, sem fer þó bezt, að 
stinga upp garðstæði að haustlagi, verður að gjöra 
það svo snemma á vorin, er klaka tekur að leysa 
úr jörðu, og þar sem garðreitir eru hið fyrsta 
sinn búnir undir ræktun, veitir ekki af að gjöra 
það þrisvar sinnum; ekki má grynnra stynga enn 
liðnga spaðadypt, þar sem jarðlagið leyfir, og skal 
seinustu stungunni þannig til haga: að byrja á 
að stinga götu eða far, þar sem garðreitinn ber 
hæðst, ef halli er nokkur, og velta moldinni til 
vinstri hliðar, byrja svo aptur að stinga við hinn 
enda götunnar og láta svo moldina falla til sömu 
hliðar í spaða farið, og skal svo til haga að það horfi 
niður er áður vissi upp; ekki má stinga spaðan- 
um á skakk heldur beint niður, verður þá stung- 
an dýpri, og ekki skal taka nema lítið fyrir spað- 
ann í hvert sinn. þegar komnar eru tvær eða 
þrjár raðir eða umferðir, er hæfilegt að brífa yfir 
með járntinda hrífunni, sem ekki má hafa lægri 
tinda enn hálft kvartil. þannig eins og nú er á- 

minnst er haldið áfram þangað til allur garéreit- 
urinn er svona búinn undir epla-setninguna. því 
optar og betur garðstæði er stungið upp, því viss- 
ari ágóða mega menn vænta ef vel lætur í ári 
og ei skortir aðra hirtingu. Nær setja skuli nið- 
ur jarðeplin, er undir tíðarfarinu komið; það má 
gjöra fjórar eða fimm vikur af. sumri, en stund- 
um er þó ekki að hugsa til þess svo snemma. 
Vandlega þarf þess að gæta, að klaki sje algjör- 
lega leystur úr jörðunni eða garðstæðinu, þegar 
eplin eru sett, því jeg ætla, að kuldinn úr jörð- 
unni að neðan sje þeim meinlegri enn sá, sem 
kemur af loptinu að ofan, einkum á meðan gras- 
ið er ekki komið upp. það hygg jeg betur fara, 
sem nú er sumstaðar farið að tíðkast, að setja 
jarðepli í raðir, en ekki beð, því þá verður miklu 
auðveldara að nema í burt arfa, og líka að hreykja 
upp með eplagrasinu bæði eptir rigningar og 
hvassviðri. Þykir mjer því eiga vel við að taka 
hjer til greina, það sem mjer hefur verið kennt 
um það, hvernig raasetningu skuli háttað. Spenna 
skal garðsnúru yfir jarðepla sátningsreitinn, sem 
ekki er skipt í beð, heldur látinn vera í sömu 
mynd, sem hann fjekk við garðstunguna og þeg- 
ar yfir var jafnað með hrífunni. Snúruna skal 
spenna undan og á móti brekku, því sje það gjört, 
má hiklaust ganga, en þó laglega ofan með henni 
öðru megin, en hinu megin við hana skal gjöra 


at 


hi 

hjer um bil fjögra þumlunga djúpa rák með spaða 
horni og leggi annar maður í hana jarðeplin með 
hálfs annars kvartils löngu millibili hvort frá öðru, 
og ofan á hvert jarðepli — sem þriðji maður gjör- 
ir — skal leggja handfylli af velmuldum áburði, 
sem blandaður sje stórgerðum sandi unz röðin er 
búin. Á meðan tvennt hið seinna er starfað, gjörir 
sá fyrsti nýja rák á sama hátt hinu megin sín á 
aðra hönd utan við sporin, eða þann troðning, 
sem varð eptir hann við fyrri röðina, og lætur 
að minnsta kosti verða þriggja kvartila bil á milli 
jarðeplanna. þegar nú þessar tvær raðir eru bún= 
ar sín á hverja hönd, er byrjað innan í reitnum 
á sama hátt, en troðningarnir látnir vera á milli 
annarar“ hverrar raðar unz öllu verkinu er lokið; 
en að síðustu er rakað þeirri rótuðu mold ofan 
í -rennurnar aptur með hrífu svo að sljett verði 
að mestu. Þessi aðferð, að setja jarðepli í rað= 
ir, er lang fljótust, sömuleiðis er þá gnægð mold- 
ar milli hverrar raðar til að róta upp með leggj= 
um þeirra, þegar upp vaxa, sem gjöra ber fyrst, 





1) Vilji svo til, að einhver, sem reyna vili jarðepla-rækt, 
ekki geti áttað sig á, hvernig þessari raðasetningu sje var- 
ið, þá má hann allt eins skipta jarðreit sínum í beð, en 
varast þó að hafa þau mjórri enn hálfa aðra alin, og setja 
ekki í þau fleiri enn þrjár raðir, svo að moldin verði nóg 
til þess að hreykja upp með eplagrasinu þegar við þarf, 
og sömuleiðis til þess að geta varið jarðepla stofnana 
frosti, þegar líður á sumar. 


18 


þegar grasið er vaxið kvartils hátt og sömuleið= 
is eptir hvassviðri og rigningar ef þörf gjörist. 
Í alla þá garða, sem arfi sækirí, er bezt að setja 
jarðeplin á sagðan hátt, því við jarðar umrótið 
og það að brúka sköfujárnið — er síðar skal get- 
ið — fær hann ekki tíma til að dafna. Að láta 
útsáðsepli taka gróðri á hlýjum stað, áður enn 
niður eru sett á vorin, er víst betra, þegar hann 
verður ekki of mikill og er það tíðast gjört, þeg- 
ar tvær vikur eru af sumri. Arfa og annað ill- 
gresi þarf vandlega að nema burt úr görðum áð- 
ur enn það náir að fella fræ, ef til vill, tvisvar 
eða þrisvar á sumri. það er sjálfsagt að friða 
þarf garða fyrir traóki ferfættra dýra með gagn- 
legum girðingum á alla vegu, því bæði er það 
sárt og hræðilegt að sjá skemmdir þær, sem opt 
á svipstundu orsakast af því, jafnvel þó jarð- 
yrkjan að öðru leyti sje komin í gott lag.? 





3) Allir þeir sem eiga geitkindur vita að þær eru mein- 
legustu skepnur til skemmda þar sem þær geta því við 
komið. þær geta stokkið og klifrað ótrúlega hátt, og kom- 
ist þær inn Í eplagarðs- reiti, klippa þær grasið ins og 
skógvið, auk þess, sem þær skemma með troðningi. þeim 
er líka vel lagið að smjúga gegnum rifur eða á milli grinda 
kringum garða úr trje.. Jeg hefi sjálfur sjeð fullorðna 
geit, stóra vexti, smjúga á milli rima þar, sem ekki var 
meira enn hálfs annars Kvértils millibil. Jeg verð að vera 
nokkuð margorður um þetta öðrnm til varúðar, sem mæta 
kynnu líkum ófriði eins og jeg við garða sína. Jeg þótt- 


RN 

5. ge. 
Um tvö garðyrkju verkfæri, 


sem ekki eru alkunnug. 

það fyr nefnda heitir sköfujárn; er það líkast 
rekuvari, og er það bein járnplata hálfs þuml- 
ungs breið, með tanga út úr miðju annars veg- 
ar, og gengur tangi sá upp Í skapts enda, sem 
vera þarf svo langt að maður geti staðið upp= 
rjettur við það. Á neðri brún járnsins sje egg 
eins og á hefiltönn. Með þessu sköfujárni skal 
byrja að uppræta arfann fram undan sjer, en ganga 
síðan aptur á bak jafnótt og uppskerst; en svo 
að járnið gangi liðugt og sníði í sundur arfann 
og aðrar illgresis rætur efst við moldina eða í 
henni, er tanginn lítið eitt beygður í miðju. á 
þeim parti hans, sem fram úr skaptinu stendur, 
og þess vegna á líka eggin að snúa upp fram=-. 
an til á því. 





ist vera buinn að friða garða mína, er þeir hvarvetna téka. 
meðal manni undir hendur og voru sumstaðar hærri. En 
þegar geitfjo kom að þeim, stökk það þvingunarlaust inn 
í þá ög gjörði þær skemmdir, er jeg hefi áður vikið á. Nú 
þótti mjer ekki mega við svo búið standa, því jeg sá al- 
gjört tjón þeirra liggja. við borð, hafði jeg þá engin önn- 
ur ráð enn þau að grafa frá görðunum allt í kring, sem 
er hjer um bil áttatíu faðmar. Tókst mjer loks með því 
að kippa undan þeim fótunum; þær rendu að vísu að görð- 
unum, stukku sem hæðst þær gátu, en hörfuðu á bak apt- 
ur, firtust og hættu svo þessum leik.“ 

Annað verkfærið er hreykijárnið; það er þrí- 
hyrnd sterk járnplata, hjer um bil eitt kvartil á 
hvern veg. Úr miðju einnar raðar hennar geng- 
ur tangi beygður í rjett horn við járnplötuna, og 
er rekinn upp í skapt eins og verkfærið, sem áð- 
ur er um getið. þetta hreykijárn er brúkað bæði 
tilað gjöra rákir fyrir raðir, þegar niður eru sett 
jarðeplin og líka til að hreykja upp með epla- 
grasinu. 

6. grein. 
-Um upptöku jarðepla. 

Í öllum þeim sveitum, sem hætt er við hörðum 
frostum, þegar líða tekur á sumar, er mikið á- 
ríðandi að fresta ekki upptöku jarðepla, og mun 
því ráðlegast að taka þau ekki seinna upp enn 
þegar tuttugu vikur eru af sumri. það er að=- 
gætandi að þau sjeu tekin upp Í frostlausu og 
kyrru veðri, ef færi gefst, en þó ber þess eink= 
um að gæta, að þau ekki sjeu lögð á frosna 
jörð til þerris, því þá er þeim viss bani búinn, 
og er óhættara að flytja þau óþurrkuð á geymslu= 





3) Það hefi jeg aðgætt, þegar jarðeplin eru orðin stór í 
stofnunum, einkum er það þó eptir rigningar, þegar mold- 
in er orðin blaut og þjett, að hún opnar sig eða springur 
að utan, og þarf þá vandlega að hreykja moldinni og þekja 
þessar sprungur, því opt koma hjer í Þingeyjarsýslu svo 
hörð frost í ágústmánuði, að blaut flög verða á einni nóttu 
næstum hestheld. 

staðinn, en hafa þó nákvæmar gætur á því ; að 
sem allra minnst mold loði við þau. 


'“. grein. 
Um geymslu jarðepla. 

Jeg hefi ýmislega reynt til þess að geyma jarð= 
epli og stundum misheppnast; en bezt hefur mjer 
þó reynst aðferð sú, sem hjer skal greina: Grafa 
skal gröf helzt innan bæjar í framhýsi mátulega 
stóra fyrir jarðeplin, sem aflast hafa, og skal hún 
bæði í botninn og í kring fóðruð með vel þurru 
grunda- eða roftorfi; en einkum er það áríðandi 
að þekja gröfina svo vel að ofan með samkynja 
efni, að ekkert lopt nái að komast að jarðeplun- 
um. það er vissara, að þakið sje ekki þynnra 
enn hálf alin. Grundvöllurinn þar, sem gröfin er 
tekin þarf að vera þurr og húsið vel þakið.! 


S. grein. 
Um matreiðslu jarðepla. 


Jafnvel þó jeg viti að konur, sem vanar eru 
við að matbúa og kunna það, geti á ýmsan hátt 





1) Einu sinni, þegar jeg til forna átti heima á Hvassa- 
felli, gróf jeg grafarholu að haustlagi ofan í þurrah hól, og 
setti í hana lítilræði af útsáðseplum með lögum á milli úr 
vel þurrum steinsandi, og þakti hana síðan með þurru toxti 
svo þakið varð hálf önnur alin á þykkt. þetta gafst mjer 
ágætlega vel, því að vorið eptir, þegar jeg opnaði gröfina 
voru þau svo hrein og fögur útlits eins og um haustið. 

varið jarðeplum til matgjörðar, þá samt ætla jeg ið ; 

„að fata úm það nokkrum orðum, ef ske mætti, 3 
að það yrði þeim til leiðbeiningar er miður væru ; 
fróðar í því efni. Hvarvetna þar sem jarðepli 
eru. sett í deiglenda jörð og feita, verða þau laus- 

„ari Í sjer og-bragðlakari; en það má þó nokkuð | 
bæta með því, að sjóða þawí saltvatni með máta- 
legri suðu, hella. síðan seiðinu af og setja svo ket- 
ilinn yfir glæður og láta þau þar ryðja sig eða * 
þorna, og sá um leið yfir þau smámuldu salti. 
Þau bæta og gjöra hollari kjötmat, alls konar fisk- 

- æti, mýkja vel harðæti t. a. m. harðar fisk. sjeu 
þau borðuð með honum;. og geta þannig sparað - á 
þeim feitmeti, sem þess þurfa með. Líka eu 
þau ágæt í mjólkur-blandaða grauta ármað. hvort 
soðin flysjuð og stöppuð, eða skorin, hrá. smátt Í 
„sundur, og má þá í hvert sinn, eptir vild, drýgja 
mjölið, hvort sem heldur brúkað er úr grjónum 
eða rugi. Sömuleiðis eru jarðeplin soðin og vel. - * 
stöppuð hentug til brauðgjörðar, og er þá mjöl=* 
ið hnoðað saman við þau unz deigið verður máta-“ 
lega hart; eins má drýgja ertur til helminga með, 
því að bæta við þær smáum eða hálfskornum 
eplum. 

Að steikja jarðepli undir potti, sem hvolft ; 
sje yfir glóð og látinn eldur ofan á, eins og þég- 

“ ar brauð er bakað, gjörir þau vel sæt að smekk; 
líka má steikja þau í tómri eimirju og verða þá í 

engu lakari; en til sjaldhafnari brúkunar eru þau 
flysjuð soðin og vandlega stöppuð, síðan sett 

 yfir-glæður og látinn þar í rjómi, eða nýtt smjör 

„með dálitlu af salti og, ef föng eru á, lítilræði af kú- 
meni til bragðbætis. Þannig og á marga fleiri 
vegu má brúka jarðeplin til manneldis. 


, Athugasemdir. 

Á Þótt jeg gæti þess áður að jeg í áburðar- 
“skorti mínum í Gröf hefði notað öskuhauga að 
mestu leyti. Í garða mína, þá hefi jeg ekki þar með 


;. "sagt, að það skuli vera þeim regla, er betri efni 








hafa, því vissara og .arðsamara mun verða áð 
— hafa með fram gamla kvía.- eða kúamykju, einkum 
- þar sem jörð er ófrjófsöm; en það þori jeg að full- 
- yrða, að 'gömlú öskuhaugarnir nálægt bæjum, sem 
. f hefur borizt ýmislegt frjófgunarefni, geta orðið 
í, þeim, sem spara vilja áburð sinn og stunda garð- 
yrkja til mikilla nota. 
2. Að svo stöddu hygg jeg lítið gagna að minn- 

„ást á kálið og rætur þess, því það eru. svo fáir 
; af 035 Íslendingum, sem kunna eins vel við að- 
: . borða það og jeg; samt er kálið, að minni æt. 
an, þegar: það er rjett matbúið holl og blóðhreins- 
„andi fæða, og ei veit jeg hvað því veldur, að all- 
flestir landar mfnir skuli vera svo undarlegir, að 
„ilja. ekki leggja jer það til munns, sem aðrar 
þjóðir, miklu efnabetri enn vjer, hafa til mann- 

eldis og telja sælgæti. það má nú segja að mjer 


komi þetta ekki við og skal jeg því ekki vera 
fjölorðari um það; en því mun jeg samt viðauka: 


að kályrkjan eins og reynslan hefur kennt þeim, . 


sem hafa lagt stund á hana, mundi verða að jöfn= 
um notum og jarðepla ræktin, væri hún almennt 
stunduð, einkum þegar og er litið á það, að hún 
með notalegri hirðingu og kunnáttu er ekki eins 
brygðul í bágum árum, og væri þá gott að nota 
„hana, þegar jarðeplin bregðast. 

Að endingu get jeg þess, sem á er að líta, 
bræður mínir! að öll fyrirtæki vor í líkamlegum 
og andlegum efnum, hversu viturlega sem þau eru 
ráðin og rædd, geta ekki komið að góðum not=- 
um, nema því að eins að guð sje með okkur, 
því maðurinn sáir og plantar, en guð gefur á- 

„ Vöxtinn. 

